B4-1242, 1246, 1247 και 1252/96

Ψήφισμα σχετικά με τη βιοασφάλεια και την ασφάλεια τροφίμων

Το Ευρωπαϊκό Κοινοβούλιο,

- έχοντας υπόψη την οδηγία 90/220/ΕΟΚ σχετικά με τη σκόπιμη ελευθέρωση γενετικώς τροποποιημένων οργανισμών (ΓΤΟ) στο περιβάλλον ((ΕΕ L 117 της 8.5.1990, σελ. 15)),

- έχοντας υπόψη τις άδειες εμπορίας, περιλαμβανομένων των διαφόρων περιορισμών τους όσον αφορά τη χρήση ορισμένων προϊόντων, που εξεδόθησαν στο πλαίσιο της οδηγίας αυτής για τρόφιμα και προϊόντα καλλιεργείας ΓΤΟ (όπως σπόροι σόγιας, κραμβόσποροι, κιχώριον),

- έχοντας υπόψη την απόφασή του της 12ης Μαρτίου 1996 ((ΕΕ C 96 της 1.4.1996, σελ. 26)) σχετικά με την κοινή θέση που ενέκρινε το Συμβούλιο ενόψει της έγκρισης κανονισμού του Ευρωπαϊκού Κοινοβουλίου και του Συμβουλίου για τα νέα τρόφιμα και τα νέα συστατικά τροφίμων (C4-0490/95 - 00/0426(COD)),

A. έχοντας υπόψη ότι η εμπιστοσύνη του καταναλωτού έχει ήδη υποστεί πλήγμα κατά το τρέχον έτος λόγω της κρίσης της σπογγώδους εγκεφαλοπαθείας και η έλλειψη εμπιστοσύνης θα εξακολουθήσει να υφίσταται όσο δεν ικανοποιείται το δικαίωμα των καταναλωτών για ενημέρωση σχετικά με τα γενετικώς τροποιημένα συστατικα τροφίμων,

Β. επισημαίνοντας την εντεινόμενη ανησυχία των καταναλωτών όσον αφορά τα γενετικώς τροποποιημένα προϊόντα,

Γ. έχοντας υπόψη ότι κατάλληλοι κανονισμοί για την κάλυψη της σήμανσης των προϊόντων που περιέχουν γενετικώς τροποποιημένους οργανισμούς δεν έχουν ακόμη αποφασισθεί και εφαρμοσθεί στην Ευρωπαϊκή Ένωση,

Δ. έχοντας υπόψη ότι δεν υφίσταται πρωτόκολλο βιοασφαλείας ρυθμίζον το διεθνές εμπόριο ΓΤΟ,

Ε. έχοντας υπόψη ότι τα προϊόντα σόγιας αποτελούν τμήμα άνω των 20.000 ειδών τροφίμων και ότι ως εκ τούτου η διοχέτευση στο εμπόριο γενετικώς τροποποιημένης σόγιας θα έχει τεράστια επίδραση στην ευρωπαϊκή αγορά τροφίμων,

ΣΤ. επισημαίνοντας ότι υπάρχει η υποψία πως ορισμένα τρόφιμα που περιέχουν γενετικώς τροποποιημένη σόγια προκαλούν αλλεργικές αντιδράσεις,

Ζ. έχοντας υπόψη ότι υψηλός αριθμός ευρωπαίων παραγόντων της βιομηχανίας τροφίμων σε διάφορες χώρες ανακοίνωσε ότι δεν θα χρησιμοποιήσει γενετικώς τροποποιημένη σόγια λόγω έλλειψης μέτρων σήμανσης,

1. επιμένει στην ανάγκη διαφανείας[semigr ]επιμένει επίσης στο δικαίωμα των καταναλωτών για ενημέρωση σχετικά με τη χρήση ΓΤΟ στα τρόφιμά τους[semigr ]

2. απευθύνει έκκληση στους παραγωγούς σόγιας των ΗΠΑ και όλους τους άλλους παραγωγούς ΓΤΟ που χρησιμοποιούνται στα τρόφιμα να διαχωρίζουν τους οργανισμούς αυτούς από τους συμβατικούς[semigr ]

3. καλεί την Επιτροπή και τα σχετικά νομοθετικά σώματα της ΕΕ καθώς και τα κράτη μέλη να λάβουν όλα τα αναγκαία μέτρα ώστε να εξασφαλίζεται ο διαχωρισμός αυτός των ΓΤΟ στην ευρωπαϊκή αγορά[semigr ]

4. καλεί την Επιτροπή να λάβει όλα τα αναγκαία μέτρα ώστε να εξασφαλίζεται ότι οι καταναλωτές θα έχουν την ενημέρωση που χρειάζονται ώστε να ασκούν το δικαίωμά τους να επιλέγουν αυτό που τρώνε[semigr ] αποδοκιμάζει το γεγονός ότι η Επιτροπή δεν περίμενε την έγκριση του κανονισμού περί πρωτοεμφανιζόμενων τροφίμων, ο οποίος θα κάλυπτε ειδικότερα το κρίσιμο ζήτημα της σήμανσης[semigr ]

5. ζητεί να δημιουργηθεί ένα δίκτυο παρατήρησης και εποπτείας, που θα είναι επιφορτισμένο με την παρακολούθηση των φυτών που διατίθενται στην αγορά και θα παρέχει στην Επιτροπή τη δυνατότητα να επανεξετάζει περιοδικά την κατάσταση υπό το πρίσμα των διαπιστωνόμενων αποτελεσμάτων[semigr ]

6. καλεί την Επιτροπή να υποβάλει έκθεση στο Ευρωπαϊκό Κοινοβούλιο για τις μεθόδους και ελέγχους που εφαρμόζουν οι αρμόδιες εθνικές αρχές προκειμένου να υπάρχει εγγύηση συμμόρφωσης με τους όρους έγκρισης του προϊόντος και να δημοσιεύσει διεξοδικές κατευθυντήριες γραμμές επί των θεμάτων αυτών[semigr ]

7. ως εκ τούτου, και χωρίς να αμφισβητεί ορισμένες θετικές πτυχές των ανακαλύψεων στον τομέα της γενετικής τεχνολογίας, ζητεί οι άδειες για γενετικώς τροποποιημένα προϊόντα να χορηγούνται βάσει εξαιρετικά αυστηρών επιστημονικών κριτηρίων, τα οποία θα τίθενται υπόψη του καταναλωτή που έτσι θα μπορεί να έχει διαβεβαιώσεις ως προς το αβλαβές του προϊόντος[semigr ]

8. καλεί ως εκ τούτου το Συμβούλιο να αποδεχθεί τη συμβουλή του Κοινοβουλίου να περιλάβει στο νέο κανονισμό περί νέων τροφίμων απαίτηση σήμανσης για όλα τα προϊόντα που περιέχουν γενετικώς τροποποιημένο υλικό, όταν είναι ανιχνεύσιμο[semigr ]

9. απευθύνει έκκληση για την εφαρμογή μακροπροθέσμων μελετών προκειμένου να προσδιορισθεί η επίδραση της χρήσης ανθεκτικών στο glyphosate φυτών στην ανθρώπινη υγεία και το περιβάλλον καθώς και η συνακόλουθη αύξηση της χρήσης του παρασιτοκτόνου αυτού[semigr ]

10. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και τις κυβερνήσεις των κρατών μελών και των ΗΠΑ.